Madhesi Tigers brukte sin kunnskap om NKP(M) og PLA til å angripe deres medlemmer og leirer i Tarai. Ifølge pressa skjedde dette i samarbeid med regjeringas sikkerhetsstyrker. MT drepte folk som gruppa hevda sto i kontakt med maoistene og satte fyr på husene deres. Gruppa drepte også medlemmer av andre partier og andre ikke-maoister, og kidnappa folk mot løsepenger. Dette blei omtalt i pressa høsten 2004 og våren 2005.